Diari Oficial de la Generalitat Valenciana


Sumari del DOGV 2919, del 30-01-1997 (1997/874635)

RESOLUCIÓ de 16 de maig de 1996, de la directora general de Qualitat Ambiental, de la Conselleria d'Agricultura i Medi Ambient, per la qual fa pública la següent declaració d'impacte ambiental.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2919

Data del DOGV
:   30-01-1997

Secció del DOGV
:   ALTRES DISPOSICIONS

Número del document
:   1997/874635


Data del document
:   16-05-1996

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

RESOLUCIÓ de 16 de maig de 1996, de la directora general de Qualitat Ambiental, de la Conselleria d'Agricultura i Medi Ambient, per la qual fa pública la següent declaració d'impacte ambiental.  
Vist l'expedient 225/95-AIA, sobre un projecte de central de cogeneració, amb una turbina de gas de 6,3 megavats de potència, utilitzant-hi gas natural, promogut per Aceprosa-Incomisa, que se situarà en la factoria d'Aceprosa, situada en el nou accés sud al port, sense número, 46183 València.  
Vist que el projecte consisteix en la instal·lació d'un grup turbogenerador de gas, que utilitza gas natural com a combustible, per tal de produir conjuntament electricitat i vapor d'aigua necessaris per al seu procés productiu (farines i olis vegetals).  
Vist que, en data 11 d'agost de 1995, el Sr. Teodoro Monzón Arribas, en nom i representació d'Incomisa Inversiones y Construcciones, SA, remet el projecte bàsic, el projecte d'activitat MINP i l'estudi d'impacte ambiental.  
Vist que, en data 11 d'octubre de 1995, s'envia un escrit al promotor i se li informa que l'activitat està sotmesa a avaluació d'impacte ambiental i que en fa falta el resultat de la informació pública.   
Vist que, en data 11 d'octubre, se sol·licita una consulta a l'Ajuntament de València, adjuntant-hi una còpia de l'estudi d'impacte ambiental presentat pel promotor.  
Vist que, en data 4 d'octubre de 1995, Aceprosa (representada pel Sr. Alfredo Parrell Granell) remet un annex a l'estudi d'impacte ambiental perquè s'adjunte a la resta de la documentació existent i se seguisca la tramitació de l'expedient.  
Vist que, en data 6 de novembre de 1995, se sol·licita al promotor l'ampliació referent a les immissions corresponents al fumeral del recuperador de calor (funcionament habitual del cogenerador).  
Vist que, en data 8 de novembre, el promotor remet un annex a la documentació, en què s'acompleix l'ampliació sol·licitada.  
Vist que, en data 2 de febrer de 1996, el promotor remet l'autorització de la planta per part de l'autoritat portuària de València, amb una sèrie de condicions. Així mateix, adjunta les al·legacions produïdes durant el període d'exposició pública assenyalat per l'autoritat portuària de València, com també la resposta a aquestes per part del promotor.  
Vist que, en data 12 de febrer, es reitera la sol·licitud d'informe a l'Ajuntament de València.  
Vist que, el 18 d'abril de 1996, la Direcció Territorial d'Agricultura i Medi Ambient de València envia un informe emés per l'oficina tècnica d'activitats de l'Ajuntament de València, en el qual indica que, ja que l'activitat és compatible amb la zona (GTR-3) però no amb l'ús del sòl, és possible una llicència provisional amb renúncia expressa a l'increment de valor.  
A més, l'edificació i les instal·lacions compleixen la normativa aplicable quant a habitabilitat. Així mateix, es poden admetre les instal·lacions com de conservació i la repercussió màxima en sorolls en l'exterior del recinte on s'exercisca l'activitat queda fixada en 5 decibelis (A) sobre el nivell mitjà ambiental de la zona (article 58.2 de les Ordenances Municipals d'Usos i Activitats).  
Vist que ha sigut exposat al públic mitjançant un anunci en el Butlletí Oficial de la Província de València, número 47, de 24 de febrer de 1996, sense que s'hi hagen presentat al·legacions, segons el certificat del Servei Territorial d'Indústria i Energia de la Conselleria d'Indústria i Comerç, amb data d'entrada en aquesta Conselleria de 26 d'abril de 1996.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i concordants del reglament que la desplega.  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana; i en les altres disposicions aplicables.  
Atés que l'article 5 de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer   
Estimar acceptable, a l'únic efecte ambiental, el projecte de central de cogeneració, amb una turbina de gas de 6,3 megavats de potència, utilitzant gas natural, promogut per Aceprosa-Incomisa, d'acord amb la documentació aportada i les condicions i precisions següents:  
1) L'oli dels sistemes de lubricació, possibles vessaments de la turbina i altres dispositius, bateries, filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós serà adequadament emmagatzemada i etiquetada, i entregada a un gestor autoritzat, segons allò disposat en el Reial Decret de 20 de juliol de 1988, número 833/1988, de Residus Tòxics i Perillosos. Pel fet de ser productor de residus tòxics i perillosos, l'empresa estarà subjecta a tot allò disposat en l'anterior Reial Decret, com també a la Llei 20/1986, de 14 de maig. Així mateix, complirà l'Ordre de 28 de febrer de 1989 del Ministeri d'Obres Públiques i Urbanisme sobre la gestió dels olis usats.  
2) Les emissions i immissions dels gasos d'escapament compliran el Decret 833/1975, de 6 de febrer, pel qual es desplega la Llei 38/1972, de 22 de desembre, de Protecció de l'Ambient Atmosfèric, i les seues posteriors modificacions.  
Concretament, les emissions es trobaran en tot moment dins dels límits marcats pel quadre 27 («Activitats industrials diverses no especificades en aquest annex»), de l'annex IV («Nivells d'emissió de contaminants a l'atmosfera per a les principals activitats industrials potencialment contaminants de l'atmosfera»), corresponent al mencionat decret.  
3) Tots els gasos d'escapament procedents de la combustió del cogenerador eixiran a l'exterior a través de fumerals, que compliran l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
4) Es dotarà a la instal·lació de la infraestructura permanent, que s'adaptarà a les prescripcions de la normativa vigent com també a recomanacions d'organismes reconeguts, que permeta, en qualsevol moment, la presa de mostres per al control, inspecció i vigilància del nivell d'emissions.  
5) S'incorporaran els silenciadors i equips necessaris per a aconseguir que els nivells sonors generats complisquen les Ordenances Municipals d'Usos i Activitats de l'Ajuntament de València.  
6) Es realitzarà un control anyal dels nivells i de la composició de gasos emesos a l'atmosfera per una empresa col·laboradora de l'administració. El dit control complirà els requisits exigits en el Decret 833/1975, de 6 de febrer, pel qual es desplega la Llei 38/1972, de 22 de desembre, de Protecció de l'Ambient Atmosfèric, i els resultats seran remesos a aquesta Direcció General.  
El dit control s'efectuarà en les condicions habituals d'ús, és a dir, en el fumeral de la caldera, a l'eixida del generador de vapor. L'informe es referirà, almenys, als següents paràmetres: NOx, SO2, CO, partícules sòlides, temperatura i opacitat.  
7) A fi de reduir les emissions de NOx, s'aconsella la instal·lació d'un sistema catalític de reducció selectiva o un altre procediment anàleg, que elimine gran part del contingut de NOx dels gasos d'escapament.  
Segon  
Notificar a les persones interessades que contra aquesta resolució, pel fet de no ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici que utilitzen els mitjans que estimen oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 16 de maig de 1996.- La directora general de Qualitat Ambiental: Gloria Arnandis Boix.